หนูเป็นอะไรก้ไม่รุ้ตอนเช้าไปรร.ก็เฉยๆเเต่กับมาบ้านคิดเรื่แงเก่าก็ร้องไห้ น้ำตาก้นอกมาเองทุกครั้งที่ยุคนเดียวก้คิดว่าใม่มีให้คุยกะเราเรยหนูก้ร้องไห้ขึ้นหนักทุกๆคืนหนูเป้นอะไร
สวัสดีค่ะ อาการเศร้าหรือร้องไห้บ่อยๆนั้นอาจเป็นแค่การเปลี่ยนแปลงทางอารมณ์จากเหตุการณ์ที่มากระทบจิตใจ ซึ่งมักเป็นชั่วคราว พอเวลาผ่านไปก็จะดีขึ้น หรืออาจเกิดจากภาวะซึมเศร้า หรือโรคซึมเศร้าภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป หากมีอาการเรื้อรังติดกันเกิน 2 สัปดาห์ อาจเรียกว่าโรคซึมเศร้า โดยมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการแบบโรคซึมเศร้าดังกล่าวมา ควรรีบไปพบจิตแพทย์ การรักษามีทั้งการใช้ยาและการทำจิตบำบัดเบื้องต้นพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น